ปัญหาการทุจริต ของเจ้าหน้าที่ระดับสูง และนักธุรกิจในกัมพูชา
องค์กรสอบสวนการทุจริต จากการใช้ทรัพยากรธรรมชาติ Global Witness ระบุว่า จนท.ระดับสูงบางคน และนักธุรกิจในกัมพูชาได้รับเงินหลายล้านดอลล่าร
ในรายงานเรื่อง Country for Sale ขององค์กรต่อต้านการทุจริต Global Witness ซึ่งมีสำนักงานใหญ่อยู่ที่กรุงลอนดอนระบุว่า จนท.รัฐบาลและนักธุรกิจในกัมพูชากลุ่มหนึ่งได้กำไรมหาศาลจากธุรกิจน้ำมัน และเหมืองแร่ที่กำลงัเติบโตอย่างรวดเร็วในกัมพูชาโดยรายงานบอกว่ากลุ่มคนดังกล่าวประกอบด้วย นายกรัฐมนตรีฮุน เซ็น นักธุรกิจผู้นำทางทหารของกัมพูชา และแม้แต่ประธานคณะกรรมการสิทธิมนุษยชนซึ่งควบคุมสัมปทานด้านน้ำมันเหมืองแร่และก๊าซธรรมชาติในกัมพูชา กฎหมายเมื่อปี พศ. 2541อนุญาตให้รัฐบาลกัมพูชาสามารถลงนามในข้อตกลงทางธุรกิจได้โดยตรง โดยไม่ต้องผ่านรัฐสภาและการตรวจสอบจากสาธาณชนคุณ EleanorNichols จากองค์กร Global Witness ระบุว่ารัฐบาลกัมพูชาได้รับเงินในรูปของโบนัสจากบริษัทเอกชนเป็นมูลค่าหลายล้านดอลล่าร์ซึ่งเงินดังกล่าวไม่ได้ปรากฎอยู่ในบัญชีแห่งชาติ คุณ Nicholsบอกว่าคำถามก็คือ เงินเหล่านั้นหายไปไหน? แต่ก็ยังไม่มีคำตอบออกมาจากทางรัฐบาลกัมพูชาแต่อย่างใด เมื่อเดือนพฤศจิกายนสถานฑูตกัมพูชาประจำกรุงลอนดอน ได้ลงความเห็นในเว็บไซต์ของสถานฑูตว่า รายงานของ Global Witness ชิ้นนี้เป็นส่วนหนึ่งของการมุ่งร้ายต่อกัมพูชา และว่า GlobalWitness กำลังพยายามทำให้ภาพพจน์ของกัมพูชาเสื่อมเสีย และบ่อนทำลายการพัฒนาทางเศรษฐกิจของกัมพูชา ปัจจุบันรายได้จากน้ำมันและเหมืองแร่เป็นเพียงส่วนน้อยของทรัพย์สินทั้งหมดของรัฐบาลกัมพูชาแต่คาดว่ารายได้จากน้ำมัน กำลังจะเพิ่มขึ้นหลายร้อยล้านดอลล่าร์ในช่วงไม่กี่ปีข้างหน้าโดยเงินที่รัฐบาลกัมพูชาได้รับส่วนใหญ่ คือประมาณครึ่งหนึ่งมาจากเงินบริจาคจากต่างประเทศซึ่งคุณ GavinHayman ผู้อำนวยการโครงการของ Global Witness กล่าวว่าที่ผ่านมาประเทศผู้บริจาคเงินยังไม่เอาจริงเอาจังกับการแก้ไขปัญหาคอร์รับชั่นในกัมพูชา คุณ Hayman ยกตัวอย่างว่าได้มีการพูดถึงกฎหมายต่อต้านการคอร์รับชั่น ในกัมพูชามาราว 14 ปีแล้วแต่ก็ยังไม่มีกฎหมายดังกล่าว ทุกๆปี บรรดาประเทศผู้บริจาคเงินต่างขอให้รัฐบาลกัมพูชาเร่งดำเนินการในเรื่องนี้แต่ทุกปีก็ยังไม่มีความคืบหน้าเกิดขึ้นแต่อย่างใด จนท.ของ Global Witness ผู้นี้ยังบอกด้วยว่าล่าสุดทางประเทศผู้บริจาคเงินได้ล้มเลิกการกดดันกัมพูชา ให้เข้าร่วมในโครงการส่งเสริมความโปร่งใสในอุตสาหกรรมการทำเหมืองซึ่งโครงการดังกล่าวกำหนดให้รัฐบาลต้องเปิดเผยรายได้และรายจ่ายทั้งหมดในธุรกิจน้ำมันก๊าซธรรมชาติและเหมืองแร่ต่อสาธารณะ ก่อนหน้านี้องค์กร Global Witness เคยได้รับเลือกให้เป็นผู้ตรวจสอบความโปร่งใสในอุตสาหกรรมป่าไม้ของกัมพูชา แต่หลังจากรายงานเมื่อปี พศ.2550 ได้กล่าวหาว่ามีจนท.ระดับสูงของกัมพูชา เกี่ยวข้องกับธุรกิจไม้เถื่อน Global Witness จึงถูกยกเลิกใบอนุญาตในกัมพูชา ในขณะที่จนท.ขององค์กรตรวบสอบการคอร์รับชั่นแห่งนี้ก็ถูกขู่ฆ่า